Сімвалам мужнасці і стойкасці беларускага народа ў гады Вялікай Айчыннай вайны з’яўляецца Брэсцкая крэпасць-герой. Віртуальнай экскурсіяй менавіта па гэтым гісторыка-культурным мемарыяльным комплексе распачалася вандроўка па Брэсцкай вобласці. Наведванне вучнямі выставы “Вайны свяшчэнныя старонкі” ў краязнаўчым музеі імя Ф.Багушэвіча прадоўжыла ваенную тэматыку. Паспаборнічаць у сіле, хуткасці, спрытнасці вучні змаглі падчас спартыўных спаборніцтваў “Юныя абаронцы Айчыны”. Конкурс па вырабе самалётаў з паперы выявіў лепшага “авіяканструктара”. Ім стаў Арсеній Клімашэўскі — яго мадэль праляцела самую большую адлегласць.